**19.11.20**

**מכרז חיצוני 17/20**

**למ.מ. ג'ת דרוש/ה מרכז מתנדבים בהיקף משרה 50% במחלקת הרווחה**

**העסקה זמנית לתקופה של 8 חודשים**

**דירוג ודרגה: בדירוג עו"סים ( י"א – ט ) או דירוג הוראה או דירוג מח"ר ( 37-39 )**

**עדיפות תינתן לבחירת מועמדים בעלי מוגבלות למשרה הנדרשת**

**תיאור המשרה:**

**- הכנת תוכניות לקליטת מתנדבים והפעלתם לטובת המחלקה לשירותים חברתיים ולמוסדות ממשלתיים וציבוריים בתחום השיפוט של הרשות.**

**- גיוס מתנדבים ראיונם והתאמתם לתפקידים מתאימים, הכנת המתנדב לתפקיד, ליווי פעילות סדירה של המתנדבים, תגמול מתנדבים ואחריות כי יינתן ייעוץ מקצועי למתנדב במידת הצורך.**

**- הגדרת תפקידים של מתנדבים לאוכלוסיות נזקקות בשיתוף העובדים במחלקה לשירותים חברתיים, ארגוני מתנדבים, מוסדות רווחה בתחום שיפוט הרשות.**

**- הכנת תוכנית עבודה שנתית שתכלול: פרויקטים התנדבותיים קיימים, הדרכת מתנדבים, תגמול מתנדבים, תקצוב הפעילות ההתנדבותית, פרסומים, הכנת דוח סיכום בסוף כל שנת תקציב על הפעילות שנעשתה והעברתה ליחידה להתנדבות.**

**- קיום קשר עם כל הארגונים וקבוצות המתנדבים הפועלים ברשות המקומית בתחום הרווחה, ריכוז מידע ותאום פעילות בין הארגונים.**

**- הכנות לשעת חירום של מערך המתנדבים, ע"פ אוגדן "משק לזמן חירום- אוגדן נהלים בינתחומי לרשות המקומית". והפעלת מתנדבים ע"פ הנוהל בזמן חירום.**

**- הכנת תוכניות לשילוב נושא ההתנדבות בקרב עובדי המחלקה לשירותים חברתיים כדי לערוך הדרכות לעובדים המקצועיים להפעלה נכונה של מתנדבים.**

**- ביטוח המתנדבים ע"פ הנחיות הביטוח לאומי והעברת רשימות המתנדבים ליחידה להתנדבות.**

**-ייזום פרויקטים התנדבותיים בשיתוף מנהלת מחלקת הרווחה, והממונה המחוזית להתנדבות.**

**-ייזום מבצעים לגיוס מתנדבים, תגמול מתנדבים, מבצעי התרמה ושותפות במבצעי היחידה להתנדבות.**

**-דיווח שוטף לממונה המחוזי על פעילות מרכז המתנדבים.**

**-ביצוע מדיניות היחידה להתנדבות של משרד הרווחה והשירותים החברתיים.**

**תנאי סף;**

* **עובד סוציאלי בעל תואר בוגר בעבודה סוציאלית, או בעל תואר אקדמי רצוי במדעי החברה או הרוח, או מורה מוסמך.**
* **לעובד הסוציאלי- רישום בפנקס העובדים הסוציאליים.**
* **עדיפות לבעלי ניסיון בעבודה בשירותי הרווחה.**

**כישורים אישיים:**

* **יחסים אנוש מצוינים ויכולת לעבודה מערכתית.**
* **אמינות ומהימנות אישית- יחסי אנוש טובים- יכולת עבודה עצמאית.**

**הגשת מועמדות:**

* **על המועמדים להגיש קורות חיים+ אישורי השכלה + אישורי נסיון והמלצות+ שאלון ניגוד עניינים+ תעודת יושר מהמשטרה.**
* **המועמדים יגישו למנכ"ל המועצה את מועמדותם במעטפה סגורה כוללת כל המסמכים הרלוונטיים בצירוף שאלון ניגוד עניינים, לא יאוחר מתאריך 3/12/2020 שעה 14:00 במסירה ידנית.**
* **הערה: בהתאם להוראות סעיף 174 א` לפקודת העיריות שעניינו סייגים להעסקת קרובי משפחה, מובא בזה לידיעת המועמדים כי ככל שקיימת קרבת משפחה לעובדי המועצה או נבחרי ציבור יכול והעסקתם לא תאושר כאמור בפקודה.**

**בברכה,**

**חאלד גרה**

**ראש המועצה**